CELEX: 32018R0455
Language: da
Date: 2018-03-16 00:00:00
Title: Kommissionens forordning (EU) 2018/455 af 16. marts 2018 om supplerende ansvarsområder og opgaver for EU-referencelaboratoriet for fiske- og krebsdyrssygdomme og om ændring af bilag VII til Europa-Parlamentets og Rådets forordning (EF) nr. 882/2004 (EØS-relevant tekst. )

20.3.2018   
            
            
               DA
            
            
               Den Europæiske Unions Tidende
            
            
               L 77/4
            
         KOMMISSIONENS FORORDNING (EU) 2018/455
   af 16. marts 2018
   om supplerende ansvarsområder og opgaver for EU-referencelaboratoriet for fiske- og krebsdyrssygdomme og om ændring af bilag VII til Europa-Parlamentets og Rådets forordning (EF) nr. 882/2004
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets Forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 32, stk. 5 og 6,
   under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (2), særlig artikel 55, stk. 1, og
   ud fra følgende betragtninger:
   
               (1)
            
            
               I forordning (EF) nr. 882/2004 fastsættes de generelle opgaver for og krav til EU-referencelaboratorier for foderstoffer og fødevarer samt dyresundhed. EU-referencelaboratorierne for dyresundhed og levende dyr er opført på en liste i del II i bilag VII til forordning (EF) nr. 882/2004. I punkt 15 i del II i nævnte bilag angives Centre for Environment, Fisheries & Aquaculture Science (Cefas), Weymouth, Det Forenede Kongerige, som EU-referencelaboratorium for krebsdyrssygdomme.
            
         
               (2)
            
            
               I direktiv 2006/88/EF er der fastsat dyresundhedsbetingelser for omsætning, import og transit gennem Unionen af akvakulturdyr og produkter deraf samt visse minimumsforanstaltninger og bekæmpelsesforanstaltninger vedrørende visse sygdomme hos disse dyr. Artikel 55, stk. 1, i direktiv 2006/88/EF indeholder bestemmelser om udpegelse af EU-referencelaboratorier for vanddyrssygdomme, der er relevante i forbindelse med dette direktiv.
            
         
               (3)
            
            
               Ved Kommissionens forordning (EF) nr. 737/2008 (3) udpegedes Centre for Environment, Fisheries & Aquaculture Science (Cefas), Weymouth Laboratory, Det Forenede Kongerige, som EU-referencelaboratorium for krebsdyrssygdomme for perioden fra 1. juli 2008 til 30. juni 2018. I henhold til artikel 55, stk. 3, i direktiv 2006/88/EF skal der foretages en revision af laboratoriets opgaver.
            
         
               (4)
            
            
               Som følge af Det Forenede Kongeriges meddelelse i henhold til artikel 50 i traktaten om Den Europæiske Union kan Cefas ikke fortsætte som EU-referencelaboratorium for krebsdyrssygdomme i perioden, der begynder den 1. juli 2018.
            
         
               (5)
            
            
               Med henblik på synergier i teknisk ekspertise, laboratoriekapacitet og netværksarbejde med nationale referencelaboratorier bør EU-referencelaboratoriet for fiskesygdomme også overtage opgaver og funktioner fra EU-referencelaboratoriet for krebsdyrssygdomme.
            
         
               (6)
            
            
               Danmarks Tekniske Universitet, Veterinærinstituttet, Afdeling for Diagnostik og Beredskab — Fiskesygdomme, 2800 Kgs. Lyngby, Danmark, der er udpeget som EU-referencelaboratorium for fiskesygdomme, bør derfor overtage opgaver og funktioner fra EU-referencelaboratoriet for krebsdyrssygdomme.
            
         
               (7)
            
            
               DTU Veterinærinstituttet, Afdeling for Diagnostik og Beredskab — Fiskesygdomme, der overtager ansvarsområder fra EU-referencelaboratoriet for fiske- og krebsdyrssygdomme, bør angives som EU-referencelaboratorium for krebsdyrssygdomme for perioden fra 1. juli 2018 til 30. juni 2023. Derudover bør det opføres i del II i bilag VII til forordning (EF) nr. 882/2004. Del II i bilag VII til forordning (EF) nr. 882/2004 bør derfor ændres.
            
         
               (8)
            
            
               For at sikre fuldstændig kontinuitet i EU-referencelaboratorierne for krebsdyrssygdomme er det hensigtsmæssigt at angive en specifik dato for anvendelse for foranstaltningerne i denne forordning.
            
         
               (9)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Danmarks Tekniske Universitet, Veterinærinstituttet, Afdeling for Diagnostik og Beredskab — Fiskesygdomme, 2800 Kgs. Lyngby, Danmark, overtager ansvarsområder og opgaver fra EU-referencelaboratoriet for krebsdyrssygdomme fra 1. juli 2018 til 30. juni 2023.
   Artikel 2
   I del II i bilag VII til forordning (EF) nr. 882/2004 foretages følgende ændringer:
   
               1)
            
            
               Punkt 6 affattes således:
               
                           »6.
                        
                        
                           
                                       EU-referencelaboratorium for fiske- og krebsdyrssygdomme
                                    
                                 
                                       Danmarks Tekniske Universitet
                                    
                                 
                                       Veterinærinstituttet
                                    
                                 
                                       Afdeling for Diagnostik og Beredskab — Fiskesygdomme, Kemitorvet, Bygning 202
                                    
                                 
                                       2800 Kgs. Lyngby
                                    
                                 
                                       Danmark«
                                    
                                 
                     
         
               2)
            
            
               Punkt 15 udgår.
            
         Artikel 3
   Denne forordning træder i kraft den 1. juli 2018.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. marts 2018.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 165 af 30.4.2004, s. 1.
   
      (2)  EUT L 328 af 24.11.2006, s. 14.
   
      (3)  Kommissionens forordning (EF) nr. 737/2008 af 28. juli 2008 om udpegelse af EF-referencelaboratorier for krebsdyrssygdomme, rabies og kvægtuberkulose, om supplerende ansvarsområder og opgaver for EF-referencelaboratorierne for rabies og kvægtuberkulose og om ændring af bilag VII til Europa-Parlamentets og Rådets forordning (EF) nr. 882/2004 (EUT L 201 af 30.7.2008, s. 29).